ЧАСОСЛОВЪ ЭѲІОПСКОЙ ЦЕРКВИ. 
171 
гласъ страшный: «не вѣмъ васъ». Но снодоби услышати гласъ оный, ис- 
полненный всякія радости милостію Твоею, .човунцй и глаголющій: «прі- 
идите ко мнѣ благословенніи Отца моего, наслѣдуйте царствіе на вѣки». 
Пріидутъ мученицы, носяще страданія своя, пріидутъ праведницы, носяще 
подвиги своя, пріидетъ Сынъ Божій во славѣ Своей и во славѣ Отца Своего 
и воздастъ коемуждо по дѣломъ его, яже сотвори. Христе, Слово Отчее, 
Единородне, Боже, даждь намъ миръ Твой, исполненный радоваиія, якоже 
далъ еси святымъ апостоломъ Твоимъ, и рцы намъ съ ними: миръ Мой даю 
вамъ, миръ, егоже пріяхъ отъ Отца Моего, оставляю вамъ отнынѣ и до 
вѣка. О ангеле дне сего восходяй въ горняя во славѣ сей, помяни насъ 
предъ Господемъ, да оставитъ намъ грѣхи наша. Недужныя уврачуй и 
усопшія упокой. О Господи! помози намъ и братіямъ нашимъ, иже въ на- 
пастехъ. О Боже! благос.іови ны и да благословится имя святое Твое, во 
всякое время хвала его въ устѣхъ нашихъ до вѣка. Благословенъ Отецъ 
и Сынъ и Святый Духъ, Святая Троица совершенная. Поклонимся Ей и 
прославимъ Ю. 
Отцы мои госнодіе мои, ин^е изволиніа убожество мене грѣшнаго, и 
тіи глаголютъ благословеніе. 
